CELEX: 62008CN0004
Language: lt
Date: 2008-01-04 00:00:00
Title: Byla C-4/08 2008 m. sausio 4 d. Verwaltungsgerichtshof Baden-Württemberg  (Vokietija) pateiktas prašymas priimti prejudicinį sprendimą byloje Michael Mario Karl Kerner prieš Land Baden-Württemberg

29.3.2008   
            
            
               LT
            
            
               Europos Sąjungos oficialusis leidinys
            
            
               C 79/15
            
         2008 m. sausio 4 d.Verwaltungsgerichtshof Baden-Württemberg (Vokietija) pateiktas prašymas priimti prejudicinį sprendimą byloje Michael Mario Karl Kerner prieš Land Baden-Württemberg
   
   (Byla C-4/08)
   (2008/C 79/28)
   Proceso kalba: vokiečių
   Prašymą priimti prejudicinį sprendimą pateikęs teismas
   
      Verwaltungsgerichtshof Baden-Württemberg
   
   Šalys pagrindinėje byloje
   
      Pareiškėjas: Michael Mario Karl Kerner
   
      Kita šalis: Land Baden-Württemberg
   
   Prejudiciniai klausimai
   
               1.
            
            
               Ar 1991 m. liepos 29 d. Tarybos direktyvos 91/439/EEB dėl vairuotojo pažymėjimų (1) 8 straipsnio 4 dalis neleidžia taikyti nacionalinės teisės nuostatos, ankstesnio teisės vairuoti atėmimo Vokietijoje atveju numatančios galimybę pripažinti kitoje valstybėje narėje išduotą vairuotojo pažymėjimą, jei įrodoma, kad išnyko teisės vairuoti atėmimą lėmusios aplinkybės, net ir tuomet, kai
               
                           —
                        
                        
                           šio vairuotojo pažymėjimo pripažinimas nėra būtinas pagrindinės ES piliečių judėjimo laisvės įgyvendinimui,
                        
                     
                           —
                        
                        
                           vairuotojo pažymėjimas kitoje valstybėje narėje buvo išduotas akivaizdžiai pažeidus šios direktyvos nuostatas (nuolatinės gyvenamosios vietos reikalavimas),
                        
                     
                           —
                        
                        
                           pati pažymėjimą išdavusi valstybė narė išduodama pažymėjimą turėjo suprasti šį akivaizdų direktyvos nuostatų pažeidimą,
                        
                     
                           —
                        
                        
                           nuolatinės gyvenamosios vietos valstybės narės žiniomis, pažymėjimą išdavusi valstybė narė iš esmės atsisako panaikinti Bendrijos teisei prieštaraujančius vairuotojo pažymėjimus,
                        
                     
                           —
                        
                        
                           suinteresuotasis asmuo piktnaudžiaudamas teise gavo vairuotojo pažymėjimą kitoje valstybėje narėje, kad išvengtų pagal direktyvą taikytinų savo nuolatinės gyvenamosios vietos valstybės narės nuostatų dėl pakartotinio vairuotojo pažymėjimo išdavimo taikymo, o pažymėjimą išdavusi valstybė turėjo žinoti apie šį piktnaudžiavimą teise bei
                        
                     
                           —
                        
                        
                           atsižvelgiant į pradinio teisės vairuoti atėmimo priežastis vairuotojo pažymėjimą išdavusioje valstybėje narėje atliktas suinteresuotojo asmens tinkamumo vairuoti medicininis patikrinimas akivaizdžiai neatitiko reikalavimų, keliamų tokiam patikrinimui dėl ankstesnio teisės vairuoti atėmimo priežasčių, ir todėl tolesnis suinteresuotojo asmens dalyvavimas kelių eisme kelia didelį pavojų kitų eismo dalyvių gyvybei ir sveikatai?
                        
                     Teigiamai atsakius į pirmąjį klausimą:
            
         
               2.
            
            
               Ar Direktyvos 91/439/EEB 8 straipsnio 2 dalį reikia aiškinti taip, kad, pirmajame klausime aprašytomis aplinkybėmis nuolatinės gyvenamosios vietos valstybė narė nors ir privalo pripažinti kitoje ES valstybėje narėje išduotą vairuotojo pažymėjimą ir todėl jo turėtojas iš principo turi teisę vairuoti transporto priemones jos teritorijoje, tačiau eismo saugumo sumetimais, siekdama užkirsti kelią šio pažymėjimo turėtojo keliamam pavojui, nuolatinės gyvenamosios vietos valstybė narė bent jau turi teisę patikrinti jo tinkamumą vairuoti, atsižvelgdama į aplinkybes, dėl kurių anksčiau nuolatinės gyvenamosios vietos valstybėje narėje buvo atimta teisė vairuoti ir kurių negalima pripažinti išnykusiomis vėliau suteikus teisę vairuoti kitoje Europos Sąjungos valstybėje narėje?
            
         
      (1)  OL L 237, p. 1.